钦定古今图书集成/明伦汇编/氏族典/第147卷 > 孙揆
## 钦定古今图书集成/明伦汇编/氏族典/第147卷 > 孙揆

按《唐书黄碣传》：“孙揆，字圣圭，刑部侍郎逖五世从孙
也。第进士，辟户部巡官，历中书舍人、刑部侍郎、京兆
尹。昭宗讨李克用，以揆为兵马招讨制置宣慰副使，
既而更授昭义军节度使，以本道兵会战。克用伏兵
刀黄岭，执揆，厚礼而将用之。揆大骂不诎，克用怒，使
以锯解之，锯齿不行。揆谓曰：‘死狗奴！解人当束之以
板，汝辈安知行刑者’？”如其所言，詈声不辍至死。昭宗
怜之，赠左仆射。